section_heading: 777-300ER
paragraph_text: Radi jačih motora i veće maksimalne težine uzlijetanja 777-300ER troši nešto više goriva od 777-300. Radi mogućnosti uzimanja više goriva s istom količinom korisnog tereta i brojem putnika -300ER može postići i do 34% veći dolet od -300. Bez povećanja kapaciteta goriva u odnosu na -300, avion može prevesti 25% više korisnog tereta. Nakon predstavljanja -300ER, šest godina nakon prve isporuke inačice -300, sve sljedeće narudžbe bile su ER inačice. S avionom lete: Air Canada (dva, plus 10 narudžbi), All Nippon Airways (osam, plus pet narudžbi), Emirates Airline (17, plus 37 narudžbi), Etihad Airways (pet), EVA Air (pet, plus osam narudžbi), Japan Airlines (šest, plus sedam narudžbi), Singapore Airlines (sedam, plus 12 narudžbi), i Air France (17, plus devet narudžbi). Avion su još naručili Air India (15), Cathay Pacific (18), Jet Airways (10), Pakistan International Airlines (3), Philippine Airlines (2), Qatar Airways (14), KLM Royal Dutch Airlines (4), TAM Linhas Aéreas (4), i Virgin Blue (6).